CELEX: 32017D0594
Language: et
Date: 2017-03-21 00:00:00
Title: Nõukogu otsus (EL) 2017/594, 21. märts 2017, Euroopa ühenduste ja nende liikmesriikide ning Usbekistani Vabariigi vahelise partnerlus- ja koostöölepingu juurde kuuluva protokolli (millega muudetakse lepingut, et laiendada partnerlus- ja koostöölepingu sätteid kahepoolsele tekstiiltoodetega kauplemisele, kuna tekstiiltoodetega kauplemist käsitleva kahepoolse lepingu kehtivus lõpeb) sõlmimise kohta

28.3.2017   
            
            
               ET
            
            
               Euroopa Liidu Teataja
            
            
               L 81/1
            
         NÕUKOGU OTSUS (EL) 2017/594,
   21. märts 2017,
   Euroopa ühenduste ja nende liikmesriikide ning Usbekistani Vabariigi vahelise partnerlus- ja koostöölepingu juurde kuuluva protokolli (millega muudetakse lepingut, et laiendada partnerlus- ja koostöölepingu sätteid kahepoolsele tekstiiltoodetega kauplemisele, kuna tekstiiltoodetega kauplemist käsitleva kahepoolse lepingu kehtivus lõpeb) sõlmimise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõike 6 punkti a alapunktiga v,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               9. juunil 2010 volitas nõukogu komisjoni alustama läbirääkimisi Usbekistani Vabariigiga Euroopa ühenduste ja nende liikmesriikide ning Usbekistani Vabariigi vahelise partnerlus- ja koostöölepingu (2) (edaspidi „leping“) muutmiseks, et tagada muude toodetega kauplemise suhtes kohaldatavate põhimõtete ametlik laiendamine tekstiiltoodetega kauplemisele. Läbirääkimised lõppesid edukalt ning lepingu muutmise protokoll, millega kuulutati kehtetuks artikkel 16 ja kõik viited sellele, parafeeriti 1. juulil 2010.
            
         
               (2)
            
            
               Läbirääkimistel leppisid lepinguosalised kokku korrastustöös ning selles, et kuulutavad kehtetuks aegunud tehnilise sätte (mis aegus 1998. aastal) ja sellele vastava lisa.
            
         
               (3)
            
            
               Vastavalt nõukogu otsusele 2011/250/EL (3) allkirjastati 7. aprillil 2011 Euroopa ühenduste ja nende liikmesriikide ning Usbekistani Vabariigi vahelise partnerlus- ja koostöölepingu juurde kuuluv protokoll, millega laiendatakse partnerlus- ja koostöölepingu sätteid kahepoolsele tekstiiltoodetega kauplemisele, kuna tekstiilitoodetega kauplemist käsitleva kahepoolse lepingu kehtivus lõpeb, (edaspidi „protokoll“) tingimusel et protokoll sõlmitakse.
            
         
               (4)
            
            
               Protokoll tuleks sõlmida,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa ühenduste ja nende liikmesriikide ning Usbekistani Vabariigi vahelise partnerlus- ja koostöölepingu juurde kuuluv protokoll, millega laiendatakse partnerlus- ja koostöölepingu sätteid kahepoolsele tekstiiltoodetega kauplemisele, kuna tekstiilitoodetega kauplemist käsitleva kahepoolse lepingu kehtivus lõpeb, kiidetakse liidu nimel heaks (4).
   Protokolli tekst on lisatud käesolevale otsusele.
   Artikkel 2
   Nõukogu eesistuja esitab liidu nimel protokolli artiklis 2 sätestatud teatise.
   Artikkel 3
   Käesolev otsus jõustub selle vastuvõtmise päeval.
   
      Brüssel, 21. märts 2017
      
         
            Nõukogu nimel
         
         
            eesistuja
         
         E. SCICLUNA
      
   
   
      (1)  Nõusolek on antud 14.12.2016.
   
      (2)  EÜT L 229, 31.8.1999, lk 3.
   
      (3)  ELT L 106, 27.4.2011, lk 1.
   
      (4)  Nõukogu peasekretariaat avaldab protokolli jõustumise kuupäeva Euroopa Liidu Teatajas.